b'\n_START_ARTICLE_\nAntrasis Jono lai\xc5\xa1kas\n_START_PARAGRAPH_\nAntrasis Jono lai\xc5\xa1kas \xe2\x80\x93 viena i\xc5\xa1 Naujojo Testamento knyg\xc5\xb3. Tradici\xc5\xa1kai manoma, kad \xc5\xa1\xc4\xaf lai\xc5\xa1k\xc4\x85 para\xc5\xa1\xc4\x97 apa\xc5\xa1talas Jonas I a. pabaigoje. Lai\xc5\xa1kas adresuotas \xe2\x80\x9ei\xc5\xa1rinktajai poniai ir jos vaikams\xe2\x80\x9c, t. y. Ba\xc5\xbeny\xc4\x8diai ir jos nariams. \xc5\xa0iame lai\xc5\xa1ke i\xc5\xa1keliama meil\xc4\x97 ir tas pats klaidingas mokymas kaip ir Pirmajame Jono lai\xc5\xa1ke.\n_START_SECTION_\nTurinys\n_START_PARAGRAPH_\nLai\xc5\xa1ko autorius ragina myl\xc4\x97ti vieni kitus, teigia, kad po pasaul\xc4\xaf pasklido daug suved\xc5\xbeiotoj\xc5\xb3, nepripa\xc5\xbe\xc4\xafstan\xc4\x8di\xc5\xb3, jog J\xc4\x97zus Kristus yra at\xc4\x97j\xc4\x99s k\xc5\xabne. Tokie \xc5\xbemon\xc4\x97s lai\xc5\xa1ke vadinami apgavikais ir antikristais. Taip pat Antrajame Jono lai\xc5\xa1ke ra\xc5\xa1oma, kad tie, kurie per\xc5\xbeengia rib\xc4\x85 ir nesilaiko Kristaus mokslo, neturi Dievo, o tie, kurie laikosi \xe2\x80\x93 turi ir T\xc4\x97v\xc4\x85, ir S\xc5\xabn\xc5\xb3. T\xc5\xb3, kurie \xc5\xa1itaip nemoko, lai\xc5\xa1ko autorius si\xc5\xablo nepriimti \xc4\xaf namus ir nesveikinti, nes, anot jo, tie, kurie sveikina klaidingo mokymo skleid\xc4\x97jus, dalyvauja j\xc5\xb3 piktuose darbuose.'